Maʼsis Xurramova. Maʼsis Xurramova (1930-yil, Jarqoʻrgʻon tumani, Surxondaryo viloyati — ?) — paxtakor, Sotsialistik Mehnat Qahramoni (1976), KPSS aʼzosi (1975). Tarjimayi holi. Maʼsis Xurramova 1930-yil Jarqoʻrgʻon tumanida tavallud topgan. Xurramova Jarqoʻrgʻon tumanidagi „Mehnat rohat“ kolxozida kolxozchi (1945—1952), zveni (1952—1955), 1956-yildan brigada boshligʻi boʻlib ishlagan. Xurramoba boshchiligdagi brigada 75 gektar yerning gektaridan 51 sentner paxta yetishtirishgan (1976). 8—9-chaqiriq Oʻzbekiston SSR Oliy Soveti deputati (1971—1979).